Mamit-ah India Zalenna Champha ropui tak a lawm a ni,"1602/2024-2025 Dated: Mamit the 15th of August: Vawiin khan India Independence Day vawi 78-na chu India hmun dangte rualin Mamit GSA Playground-ah ropui tak a lawm a ni. He hunah hian Pu Lalthansanga, EF&CC Minister chu khuallian niin zing dar 10 khan India Hnam Puanzar pawtpharhin parade contingent 14 te hnam puanzar chibai buk a chhang let. Khuallian chuan Mizoram Sawrkar hmasawnna hna kal mek leh Mamit District Sawrkar Department 29 atanga hmasawnna hnathawhte tarlangin Mamit District Aspirational District Programme (ADP) kaltlangin hmasawnna hna lian tak tak Health & Nutrition, Education, Agriculture & Water Resources, Basic Infrastructure leh Financial Inclusion & Skill Development hnuaia hna thawh that avangin vaibelchhe sawm leh pakua (19 Crore) man hu dawn a ni. Mamit DC Office kaltlangin State Disaster Relief Fund 97,17,297/- lakh chu chhiatna tuartu chhungkaw hrang hrang 386 ah sem a ni. Zirna kawngah pawh nasa taka hmalakna chuan rahtha a chhuah mek thu a tarlang a, kawng, tui leh Power Supply-a hmasawnna hmel hmu turin hna thawh mek zel a ni a, Greater Water Mamit Supply Scheme leh tuihna humhalh nan Rs. 1.82 crore hman a ni tawh a. PWD Mamit Division hnuaiah kawng 273.80 kms a thui enkawl mek a ni a, Power & Electricity Department, Mamit Division hnuaiah Bairabi to W. Phaileng via Mamit 132kV line siam hna chu 95℅ thawh zawh tawh niin sub-station thar siam mek pawh zawh fel tep a ni bawk. Mamit Forest Division hnuaiah Natural Gas Pipeline (Panisagar to Aizawl) Sectionalizing Valve ( SV- 5) phum hnathawh nan Indradhanush Gas Grib Limited ( IGGL) hnenah Final Approved pek a ni a, chumi hnuaiah chak taka hna kalpui mek a ni. Leilung hausakna hmang tangkai turin Agriculture Department hnuaiah kumtluana thlai chin theih nan thlai thar ti pung turin tui dahkhawlna tanky 32 loneitute pek an ni a.Oil Palm ching duhte tan a tiak a thlawna pekchhuah niin Nalzawl, Tuidam leh Bawngva khua-ah Oil Palm phurchhuahna kawng siam a ni bawk.Horticulture Department kaltlangin huan nei tha mi 19 hnenah Drip Irrigation System fit sak an ni a, tui dahkhawlna mi 18 hnenah pek niin Mamit Bazar vengah thlai thar dahthatna tur Cold Storage buatsaih mek a ni. Land Resources, Soil & Water Conservation Department hnuaiah NABARD sum atangin hna hrang hrang thawh a ni bawk. Mamit District Jail-ah kum 2023-2024 chhungin tang tlan chhuak, thi leh insual buaina thleng a awm lo a, lungawi lohna lantirna engmah thil thleng a awm lo a ni. India Independence Day Mamit- a hmanah hian Parade Contigents 14 awmin Armed Contingents 1, un-armed 2 leh Schools contingents 11 awmin parade commander hi Inspr. Vanlalvena 4th IR Bn. niin 2nd Commander hi Inspr. Laltleipuia, 4th IR Bn. a ni bawk. School Contingents-ah pakhatna Gov't Higher Secondary NSS an ni a, pahnihna Presbyterian English School ( Girls) niin pathumna hi JNV school (Girls) an ni. Khuallian hian Jeevan Raksha Padak Award dawngtu Melody Lalremruati, W.Phaileng Dinthar leh Inspr. F.Lalhmingliana, 4th IR Governor Silver Medal Award hlanna a nei a. Mamit District Hospital, Mamit khawpui chhunga Home hrang hrang Observation, Buannel, Children's leh District Jail-te khuallian hian a tlawh nghal a, sawmbikte pualin DC Bungalow-ah chawhnu dar 1 ah At Home buatsaih a ni bawk. India Independence Day - 2024 pual hian Football, Volleyball, Badminton, Table Tennis ah te Tournament buatsaih niin Football Final hi vawiin hian Mamit Bazar veng FC leh Hmarveng FC te'n an khel ang. Minister hian vawiin vek hian a department chan thenkhat te Sericulture, Fisheries, Land Resources, Soil & Water Conservation Department- te a tlawh nghal bawk a ni. Attachment Loading attachment...",Dated: 15 th Aug 24 2:49 PM,https://dipr.mizoram.gov.in/post/mamit-ah-india-zalenna-champha-ropui-tak-a-lawm-a-ni